Vinkki Berliiniin matkaaville | Matkafoorumi
Tunnisteet berliini saksa
Tulipa mieleen. Berliiniin mennessä kannattaa katsella hotelleja Kurfüstendammin U-Bahn -aseman paikkeilta ja parin kilometrin säteellä. Hyvä paikka on myös Wittenbergplatzin ympäristö. Mahdollisimman läheltä U-Bahnin asemaa!
Perustelut: viihtyisää soppailuseutua, hintataso hyvinkin järkevä, majoitusta on todella runsaasti ja siksi kilpailu pitää hinnat alhaalla. Ruokaa tarjolla joka kulttuurista ja vegaaneille kanssa. Kulkuyhteydet ovat aivan fantastiset, esim bussilla 109 20 min matka Tegelin lentoasemalle, ei todellakaan tarvitse käyttää taksia. Raideyhteyksiä on joka suuntaan, 400 m päässä Kudammista pohjoiseen on S-Bahn, joka on myös hyvin nopea ja mukava väline. Bussejakin piisaa ja Berliinin katuliikennekin toimii hyvin. Alueelta pääsee nopeasti ja vaivattomasti ihan minne vain Berliinin alueella.
Välttelisin ns. uuden keskustan alueen hotelleja - hintavia ja usein hankalissa paikoissa - sekä varauksin myös entisen itäpuolen paikkoja laajemminkin Kreuzbergin kaupunginosa voi olla kiinnostava, mutta myös pelottava. Entisen muurin ympäristö jyrättiin maan tasalle 60-luvulla, eikä sillä alueella pahemmin matkailijaa kiinnostavaa ole.
Monet hakumoottorit, esim e-bookers ymmärtää keskustan sijaitsevan Alexanderplatzilla ja antaa hotellien etäisyyksiä tästä laskien. Ei pidä hämmentyä tästä. 6 km keskustasta länteen on just oikein! Mukavaa olemista ja helppoa liikkumista haluavan matkailijan "keskusta" Berliinissä on jotakuinkin Banhof Berlin Zoologischer Garten rautatieasema (=Zoo).
Berlin Wellcome Card kannattaa ostaa heti lentokentän uloskäynnin vierestä.
Ei kai Berliini kallis ole, vaan Euroopan halvimpia suurkaupunkeja. Syömäni pikaruoka ei ainakaan ollut kallista Suomeen verrattuna. (Ich bin ein Berliner).
Pitääpä siis suunnata Berliiniä kohti. Tuttavani olivat siellä matkailleet joskus ikuisuus sitten ja väittivät Saksan olevan yleensäkin kallis maa. Heillä taisi sitten olla vaan pieni budjetti. Kiitos linkistä!